Νιου Μάλντεν

Το Νιου Μάλντεν (αγγλικά: New Malden) είναι πόλη και εμπορικό κέντρο στα νοτιοδυτικά προάστια του Λονδίνου. Βρίσκεται κυρίως στην αστική περιοχή του Κίνγκστον επί του Τάμεση και κατά ένα μέρος στην αστική περιοχή του Μέρτον. Η θέση του είναι 4 χιλιόμετρα από το Τσάρινγκ Κρος.

 Ιστορία 
Η πόλη ιδρύθηκε εξ ολοκλήρου ως αποτέλεσμα της έλευσης του σιδηρόδρομου, με τα εγκαίνια του σιδηροδρομικού σταθμού την 1η Δεκεμβρίου του 1846, στην κύρια γραμμή από το Ουότερλου. Σταδιακά, η γραμμή επεκτάθηκε.

Τρία χιλιόμετρα νότια του Νιου Μάλντεν βρίσκεται το πρώην χωριό Παλαιό Μάλντεν  (Old Malden) του οποίου η καταγωγή ανάγεται στα Αγγλοσαξονικά χρόνια. Το όνομα είναι σαξονικό και προέρχεται από τις λέξεις Mael + duna = σταυρός πάνω σε λόφο.

Το  1895 απέκτησε ειδικό επαρχιακό συμβούλιο και το 1936 δικό του Δήμαρχο. Το 1965 με την εφαρμογή της Πράξης της Κυβέρνησης του Λονδίνου του 1963, τα διαμερίσματα του Μάλντεν & Κουμπ και του Σέρμπιτον συγχωνεύτηκαν με το Κίνγκστον επί του Τάμεση και συστάθηκε το βασιλικό διαμέρισμα (σημερινή αστική περιοχή) του Κίνγκστον επί του Τάμεση.

 Περιγραφή 
Στα βόρεια του Νιου Μάλντεν βρίσκεται το Κουμπ Χιλ και στα νότια και ανατολικά τα Ρέινς Παρκ, Γούστερ Παρκ και Τόλουορθ. Το Νιου Μάλντεν συμπεριλαμβάνει το Μότσπερ Παρκ, που αποτελεί έδρα του προπονητικού γηπέδου της Φούλαμ, γνωστής ποδοσφαιρικής ομάδας.

Μέρος της πόλης διασχίζεται από την οδική αρτηρία A3. Στα ανατολικά διαρρέεται από τον Μπέβερλι Μπρουκ, παραπόταμο του Τάμεση, και στα δυτικά από το Χόγκσμιλ, επίσης παραπόταμο του Τάμεση.

 Κουλτούρα και πολιτισμός της Κορέας 
Το Νιου Μάλντεν έχει τη μεγαλύτερη κοινότητα αποδήμων Κορεατών στην Ευρώπη. Πρόκειται για την πλέον πυκνοκατοικημένη περιοχή των Κορεατών εκτός της Νότιας Κορέας. Σύμφωνα με διαφορετικές πηγές, ο πληθυσμός των Κορεατών στο Κίνγκστον επί του Τάμεση είναι γύρω στους 20.000 ανθρώπους, εκ των οποίων περί τους 8.000 κατοικούν στο μέρος του διαμερίσματος του Κίνγκστον που βρίσκεται στο Νιου Μάλντεν. Στην οδό Μπάρλινγκτον βρίσκεται και το Πολιτιστικό Ινστιτούτο των Κορεατών της Αγγλίας.

 Εγκαταστάσεις 
Η πόλη έχει δικό της αθλητικό κέντροhttps://web.archive.org/web/20110608193038/http://www.dcleisurecentres.co.uk/Centres/Surrey/Malden%20Centre%2C%20The/index.html, που περιέχει πισίνα, γυμναστήριο και σημαντικές εγκαταστάσεις. Στο Μπέβερλι Παρκ υπάρχει ποδοσφαιρικό γήπεδο, γήπεδα αντισφαίρισης, παιδική χαρά και υπαίθριους χώρους.

Το 1913 ιδρύθηκε η αλυσίδα καταστημάτων Tudor Williams Ltd, στην Χάι Στριτ. Υπάρχουν επίσης πολλά καταστήματα όπως η επιχείρηση Sandy's με ανδρικά ρούχα, που χρονολογείται από το 1955.

Στην περιοχή εκδίδεται η μηνιαία τοπική εφημερίδα The Village Voice.

Κάθε χρόνο διεξάγονται εκδηλώσεις με την ονομασία Malden Fortnight που περιλαμβάνουν παρελάσεις από σχολεία και τοπικές κοινότητες, καθώς επίσης και πολλές άλλες δραστηριότητες. Υπάρχει επίσης Θέατρο Νέων, με την ονομασία Green Theatre Company, που ιδρύθηκε το 1986 στην Μπάρτον Γκριν.

 Επιλεγμένα αξιοθέατα 
 Ουίμπλεντον Κόμον (Wimbledon Common)
 Ρίτσμοντ Παρκ (Richmond Park)
 Μπούσι Παρκ (Bushy Park)
 Μπέβερλι Παρκ (Beverley Park)

 Αθλητισμός και αναψυχή 
 Topnotch Fitness Centre, Blagdon Road
 Malden Centre, Blagdon Road
 Αθλητικό Κέντρο Κινγκσμίντοου (Kingsmeadow Sports Centre, Kingston Road)
 Σύλλογος Κρίκετ Μάλντεν Ουόντερερς (Malden Wanderers Cricket Club)
 Αθλητικός σύλλογος Γκολφ του Μάλντεν (Malden Golf Club)
 Αθλητικός σύλλογος Γκολφ του Κουμπ Χιλ (Coombe Hill Golf Club)
 Ινστιτούτο Γκράχαμ Σπάισερ (Graham Spicer Institute)

 Συγκοινωνίες 
Ο σιδηροδρομικός σταθμός της πόλης διαθέτει υπηρεσίες που παρέχονται από τη South West Trains και καλύπτει το Γουότερλου, το Χάμπτον Κορτ, το Κίνγκστον επί του Τάμεση, Ρίτσμοντ και Σέπερτον. Επίσης, πολλές γραμμές λεωφορείων διέρχονται από το Νιου Μάλντεν.

 Διάσημοι κάτοικοι 
Από τους διασημότερους κατοίκους της πόλης είναι ο παίκτης του κρίκετ Άλεκ Στιούαρτ, ο τραγουδιστής και τραγουδοποιός Τζον Μάρτιν, ο γλύπτης Άντονι Κάρο, ο ηθοποιός Μαξ Γουόλ και ο τραγουδιστής Έρικ Κλάπτον, ο οποίος έγινε μέλος του συγκροτήματος  the Roosters τον Ιανουάριο του 1963 αφότου τους είδε να παίζουν ζωντανά στην παμπ «Πρίγκιπας της Ουαλίας» στο Κίνγκστον Ρόουντ. Ο καλλιτέχνης ζούσε κοντά και ο πρώτος του δίσκος I Wish You Would με το συγκρότημα the Yardbirds ηχογραφήθηκε στο Νιου Μάλντεν το 1964.

 Παραπομπές 

 Εξωτερικοί σύνδεσμοι 
 New Malden Small Group
 Εκκλησία του Χριστού του Νιου Μάλντεν
 Εκκλησία Βαπτιστών του Νιου Μάλντεν
 Ελεύθερη Ευαγγελική Εκκλησία του Νιου Μάλντεν
 New Malden Woodcraft Folk
 BBC – άρθρο στο Διαδίκτυο για τους Κορεάτες του Λονδίνου
 New Malden Is Bananas For Fruit And Veg (από το Surrey Comet)

Κατηγορία:Γεωγραφία του Λονδίνου